**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROIECT**

**HOTĂRÂRE**

**privind aprobarea acordului de colaborare între municipiul Câmpulung Moldovenesc și Asociația XS MOTORSPORT în vederea organizării evenimentului „RALIUL BUCOVINEI 2021”**

Consiliul Local al municipiului Câmpulung Moldovenesc, întrunit în ședința ordinară din data de 25.03.2021;

Având în vedere:

* Referatul de aprobare a Primarului municipiului Câmpulung Moldovenesc, înregistrat la nr. ............... din ..............2021;
* Raportul de Specialitate a Direcției economice din cadrul Primăriei municipiului Câmpulung Moldovenesc, înregistrat la nr. .................. din ..................2021;
* Raportul de specialitate al Compartimentului juridic din cadrul Primăriei municipiului Câmpulung Moldovenesc, înregistrat la nr. .................. din ..................2021;
* Raportul de Specialitate al Centrului Național de Informare și Promovare Turistică
* Solicitarea Asociației XS MOTORSPORT, înregistrată la nr.3CL din 23.02.2021;
* Prevederile Cap. I, alin (3) lit. b) și Cap II al Anexei nr. 2 la Legea nr. 273/2006 privind finanțele publice locale, cu modificările și completările ulterioare;

În temeiul art. 129 alin. (2) lit. e), alin. (7) lit. f), alin. 9 lit. a), art. 140 alin. (1) și art. 196 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1.**  (1)Se aprobă acordul de colaborare între municipiul Câmpulung Moldovenesc și Asociația XS MOTORSPORT, în vederea organizării evenimentului **„RALIUL BUCOVINEI 2021”**, conform anexei care face parte integrantă din prezenta hotărâre.

(2)Se aprobă finanțarea evenimentului din bugetul local al municipiului Câmpulung Moldovenesc cu suma de 70000 lei din capitolul 87.02.04- „Turism”.

**Art. 2.** Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

**INIŢIATOR,**

**Primar**

**Negură Mihăiţă**